Мы мяркуем, што ўдзельнічаць у выбарах трэба, і сэнс у гэтым ёсьць. Але ня той, на які зважалі раней: маўляў, трэба трэніраваць каманды. Каманды і кандыдаты ў нас і так дасьведчаныя і падрыхтаваныя, ім ня трэба трэніроўка. Гэта нават не імкненьне прыўнесьці свае погляды ў народ – нашы ідэі і ідэі нашых партнэраў вядомыя і без таго: хто цікавіцца, той ведае. Галоўная мэта – гэта паказаць народу наяўнасьць у краіне альтэрнатывы існуючага палітычнага рэжыму і прапанаваць шляхі выхаду з эканамічнай сытуацыі, што склалася; паказаць, што ў краіне ёсьць рэальная палітычная сіла, здольная кіраваць краінай.